«**БЕКІТЕМІН»**

**Жамбыл облысы әкімдігінің**

**мәдениет, архивтер және құжаттама**

**басқармасы басшысының м.а.**

**Е.Жүнісбай**

**\_\_\_\_\_\_\_\_\_\_\_\_\_\_\_**

**« » \_\_\_\_\_\_\_\_\_\_\_\_\_\_\_\_\_ 2021 ж.**

**«Өзің оқы, өзгені шақыр» атты топтық байқау**

**ЕРЕЖЕСІ**

Жамбыл облысы әкімдігінің мәдениет, архивтер және құжаттама басқармасының Жамбыл облыстық көзі көрмейтін және әлсіз көретін азаматтар кітапханасы мен облыстық «Aq Jol» газеті «Рухани жаңғыру» бағдарламасы, «Ұлы даланың жеті қыры» жобасын негізге алып, ҚР Тәуелсіздігінің 30 жылдығына орай «Қазақстанның оқырман ұрпағы – 2021» жалпыұлттық акциясын жүзеге асыру, оқу мәдениетін дамыту және қолдау, отбасылық оқу үлгісін қалыптастыру, әдебиеттерді насихаттау мақсатында 2021 жылы қараша айында **«Өзің оқы, өзгені шақыр»** атты топтық байқау өткізеді.

Байқауға облыстың барлық тұрғындары қатыса алады.

**Байқаудың мақсаты мен міндеті**

* Кітапханаға оқырмандарды тарту және оқуды насихаттау;
* Еліміздің барлық тұрғындарының күш-жігерін қазақстандық оқырман ұрпақты тәрбиелеуге шақыру;
* Оқу сауаттылығын арттыру, заманауи қоғамдағы табысты, бәсекеге қабілетті және заманауи қоғамда өзара іс-қимыл жасай білетін тұлғаны қалыптастыру;
* Ең үздік қазақ, шетел жазушыларының шығармаларын насихаттау;
* Классикалық, заманауи әдебиетке деген сүйіспеншілікті ояту;
* Оқу мәдениетін қалыптастырып, кітап оқудың жеке бастың әл-ауқатына, денсаулығына, әлеуметтік және экономикалық нәтижелеріне оң әсер ететінін анықтау.

**Байқауды өткізу тәртібі мен шарттары**

* Байқауға облыс көлеміндегі барлық оқырмандар қатыса алады.
* Қатысушылардың жас мөлшеріне шектеу қойылмайды;
* Байқауға қатысушы топ 3 (үш) оқырманнан құралуы керек, олар отбасы немесе достар, ағайындар, тағы басқа сатыларға бөліне береді.
* Байқауға ұсынылатын кітаптарды әділ қазылар алқасы таңдайды;
* Әділқазылар құрамына зиялы қауым өкілдері, ақын-жазушылар кіреді:
* Байқау шарттары БАҚ-да, (Instagram, facebook) әлеуметтік желілер арқылы жарияланады;
* Байқауға қатысушы топ ұсынылған 120 (жүз жиырма ) кітаптың 40 (қырық) кітабын оқуы шарт;
* Мүмкіндігі шектеулі, зағип оқырмандар тобына 120 кітаптың 15-ін оқуы қажет;

**Байқау 3 кезең бойынша өтеді**:

* 1 кезең – наурыз, сәуір айлары облыс тұрғындары арасында хабарландыру жүргізу; Қатысушылардың тізімін жасақтау
* 2 кезең – мамыр, маусым айлары іріктеу, нақты қатысушылардың санын анықтау;
* 3 кезең – қазан айының соңында нақты жеңімпаздар анықталады.
* Байқаудың ең белсенді тобы (І, ІІ, ІІІ орын) және ынталандыру тобы анықталады.
* Қорытындысы бойынша арнайы жұмыс тобы марапаттау жүргізіп, сайттарда әлеуметтік желілерде және облыстық БАҚ-да жариялайды.

**Бағалау критерийлері:**

- Адамгершілікті, парасаттылықты насихаттайтын, ойлау қабілетін ұштайтын әдебиеттер таңдалынып алынады;

- Қатысушылар облыс тұрғындарын кітап оқуға шақыру мақсатында оқыған кітаптары жайлы әлеуметтік желілерге (фейсбук, инстаграм) арнайы кітапхана, **өзің оқы, өзгені шақыр, ақ жол** хэштегімен кітаптарының суреттерін, қатысушы топтың кітап оқу кезіндегі сурет, бейнежазбаларын жариялап тұруы тиіс;

- Қорытынды кезеңінде қатысушылар (топ күйінде) оқыған кітаптарының мазмұны бойынша арнайы дайындалған сұрақтарға жауап береді, топ басшысы таңдалып алынған кітаптардың барлығын оқуға тиіс;

* Қатысушылардың ойлау, есте сақтау, әдебиеттің мазмұнын ашып айтып беру қабілеттері ескеріледі;

**Марапаттау**

* Байқау жеңімпаздары мен жүлдегерлері бағалы сыйлықтар және алғыс хаттармен марапатталады.

**Қазылар алқасы:**

Қазақстан Жазушылар одағының Жамбыл облыстық филиалының директоры, ақын Хамит Есаман

«Aq Jol» газетінің бас редакторы Оралхан Дәуіт

«Jambyl-Taraz» қоғамдық-саяси газетінің директор-бас редакторы Эльмира Мырза-Ғали;

Жамбыл облысы әкімдігінің мәдениет, архивтер және құжаттама басқармасының бас маманы Ж.Құттыбаева;

Жамбыл облыстық көзі көрмейтін және әлсіз көретін азаматтар кітапханасының директор орынбасары Г.Алтынбекова